**การขับเคลื่อนโครงการตลาดประชารัฐ จังหวัดอ่างทอง**

**1. ผลการดำเนินงานตลาดประชารัฐแต่ละประเภท**

จังหวัดอ่างทองได้ดำเนินการตามโครงการตลาดประชารัฐ โดยทำการเปิดตลาดประชารัฐครั้งแรก ในวันที่ 5 ธันวาคม 2560 และมียอดการจำหน่ายสินค้าโดยไม่หักค่าใช้จ่าย ระหว่างวันที่ 5 ธันวาคม 2560 – 16 มีนาคม 2561 รวมทั้งสิ้น 16,014,854 บาท (สิบหกล้านหนึ่งหมื่นสี่พัน แปดร้อยห้าสิบสี่บาท)จำแนกได้ ดังนี้

(1) ตลาดประชารัฐ คนไทยยิ้มได้ จำนวน 13,438,272 บาท

(2) ตลาดประชารัฐ ท้องถิ่นสุขใจ จำนวน 868,520 บาท

(3) ตลาดประชารัฐ ของดีจังหวัด จำนวน 1,376,560 บาท

(4) ตลาดประชารัฐ Modern Trade จำนวน 161,844 บาท

(5) ตลาดประชารัฐ ของดีวิถีชุมชน ธกส. จำนวน 111,458 บาท

(6) ตลาดประชารัฐ ตลาดวัฒนธรรม ถนนสายวัฒนธรรม จำนวน 58,200 บาท

**2. แนวทางการขับเคลื่อนโครงการตลาดประชารัฐ (เพิ่มเติม) ครั้งที่ 3**

เพื่อเป็นการขับเคลื่อนโครงการตลาดประชารัฐในก้าวต่อไป ตามแนวทางที่ส่วนกลางกำหนด จังหวัดอ่างทองได้มอบหมายหน่วยงานที่เกี่ยวข้อง ดังนี้

2.1 การขยายพื้นที่ตลาดประชารัฐ Modern Trade

แจ้งสำนักงานพาณิชย์จังหวัดอ่างทอง และบริษัท ประชารัฐรักสามัคคีจังหวัดอ่างทอง (วิสาหกิจเพื่อสังคม) จำกัด พิจารณาการขยายพื้นที่ตลาดประชารัฐ Modern Trade ให้กับผู้ประกอบการที่ยังไม่มีพื้นที่ค้าขาย

2.2 การปรับปรุงตลาดประชารัฐให้ได้มาตรฐานตลาด

มอบสำนักงานสาธารณสุขจังหวัดอ่างทอง ในฐานะเลขานุการคณะอนุกรรมการ ตรวจตลาดสะอาด ตลาดปลอดภัย ตามโครงการตลาดประชารัฐ จังหวัดอ่างทอง เป็นหน่วยงานหลัก ในการขับเคลื่อนตลาดประชารัฐตามแนวทางที่กระทรวงสาธารณสุขแจ้งมายังนายแพทย์สาธารณสุขจังหวัด โดยเฉพาะประเด็นมาตรฐานด้านอนามัย สิ่งแวดล้อม และด้านอาหารปลอดภัย โดยให้สำนักงานสาธารณสุขจังหวัด ศูนย์อนามัยในพื้นที่ และองค์กรปกครองส่วนท้องถิ่นในพื้นที่บูรณาการการทำงานและสนับสนุนข้อมูลทางวิชาการร่วมกันในการยกระดับมาตรฐานตลาดประชารัฐ

2.3 การจัดทำหลักสูตรและจัดการอบรมผู้บริหารจัดการตลาดประชารัฐ (CMO)

มอบสำนักงานส่งเสริมการปกครองท้องถิ่นจังหวัดอ่างทอง พิจารณาประสานองค์การบริหารส่วนจังหวัดอ่างทอง ดำเนินการอบรมผู้บริหารจัดการตลาดประชารัฐ (CMO) อย่างต่อเนื่อง เพื่อให้ผู้ประกอบการสามารถค้าขายได้อย่างยั่งยืน โดยกำหนดกลุ่มเป้าหมายให้ครอบคลุม ทั้งผู้ประกอบการและ CMO ตามแนวทางที่กรมส่งเสริมการปกครองท้องถิ่นกำหนด

2.4 การส่งเสริมตลาดประชารัฐเพื่อการท่องเที่ยว

1) มอบสำนักงานการท่องเที่ยวและกีฬาจังหวัดอ่างทอง สำนักงานพัฒนาชุมชน จังหวัดอ่างทอง อำเภอ และหน่วยงานที่เกี่ยวข้องนำแนวคิดการพัฒนาสิ่งอำนวยความสะดวก ในแหล่งท่องเที่ยวชุมชนหรือหมู่บ้านท่องเที่ยว OTOP ( OTOP Tourism Village) ของกรมการท่องเที่ยว

/มาปรับใช้...

-2-

มาปรับใช้กับการส่งเสริมตลาดประชารัฐเพื่อการท่องเที่ยว โดยพิจารณาใช้แหล่งงบประมาณ จากหน่วยงานที่เกี่ยวข้องตามความเหมาะสม

2) ให้หน่วยงานที่เกี่ยวข้องจัดส่งข้อมูลที่น่าสนใจและภาพถ่ายตลาดประชารัฐ ได้แก่ 1) ตลาดประชารัฐคนไทยยิ้มได้ ตลาดย้อนยุค (ริมเขื่อน) หน้าศาลากลางจังหวัดอ่างทอง 2) ตลาดคนไทยยิ้มได้ วัดขุนอินทประมูล อำเภอโพธิ์ทอง และ 3) ตลาดท้องถิ่นสุขใจ หนองเจ็ดเส้น (ตลาดใต้ร่มพระบารมี) ให้คณะกรรมการขับเคลื่อนโครงการตลาดประชารัฐ ประจำจังหวัดอ่างทอง เพื่อเสนอกระทรวงการท่องเที่ยวและกีฬาพิจารณาใช้ตราสัญลักษณ์ “ปีท่องเที่ยววิถีไทย เก๋ไก๋ อย่างยั่งยืน” ต่อไป

2.5 เตรียมการรองรับตลาดประชารัฐ ตลาดวัฒนธรรมฯ

แจ้งสำนักงานวัฒนธรรมจังหวัดอ่างทอง เตรียมการรองรับการจัดตลาดวัฒนธรรม ตามแนวทางที่กรมส่งเสริมวัฒนธรรม กระทรวงวัฒนธรรม ได้ประกาศผลการคัดเลือกโครงการถนน สายวัฒนธรรม ประจำปีงบประมาณ พ.ศ. 2561 ซึ่งในเบื้องต้นจังหวัดอ่างทอง โดยสำนักงานวัฒนธรรมจังหวัดอ่างทอง ได้มีการเปิดตลาดประชารัฐ “ถนนสายวัฒนธรรม” แล้ว ณ บริเวณวัดจันทรังษี เปิดจำหน่ายสินค้าทุกวันเสาร์ – อาทิตย์ ระหว่างวันที่ 24 กุมภาพันธ์ – 25 มีนาคม 2561

2.6 การจัดทำแบบประเมินโครงการตลาดประชารัฐเพื่อติดตามประเมินผลความสำเร็จโครงการตลาดประชารัฐ

มอบหมาย CMO ของแต่ละตลาดดำเนินการประเมินมาตรฐานตลาดประชารัฐ เพื่อเป็นการประเมินตนเอง ตามแบบสำรวจติดตามผลประกอบการและความพึงพอใจของผู้ขาย และแบบสำรวจข้อมูลและความคิดเห็นของผู้ชื้อตามที่กรมการพัฒนาชุมชนได้ออกแบบ เพื่อนำผลที่ได้จากการประเมินไปพัฒนาตลาดให้บรรลุผลสัมฤทธิ์ต่อไป

2.7 การจัดตั้งคลินิกผู้ประกอบการตลาดประชารัฐ

มอบสำนักงานพัฒนาชุมชนจังหวัดอ่างทอง ตั้งคลินิกผู้ประกอบการฯ แล้ว ณ สำนักงานพัฒนาชุมชนจังหวัดอ่างทอง เพื่อเป็นการส่งเสริมให้ผู้ประกอบการที่ประสงค์จะค้าขายอย่างแท้จริงสามารถค้าขายได้อย่างยั่งยืน โดยมีแนวทาง ดังนี้

1) ส่งเสริมผู้ประกอบการกลุ่มที่ต้องได้รับการพัฒนาเพิ่มเติม ที่ต้องการแหล่งทุน โดยประชาสัมพันธ์หรือประสานแหล่งทุน เช่น ธนาคารเพื่อการเกษตรและสหกรณ์การเกษตรจังหวัดอ่างทอง กองทุนพัฒนาบทบาทสตรี กองทุนหมู่บ้านและชุมชนเมือง เป็นต้น

2) การพัฒนามาตรฐานสินค้า ในกรณีผู้ประกอบการเป็นกลุ่มอาชีพและมีความต้องการจะพัฒนาในด้านต่าง ๆ สามารถลงทะเบียนเป็นกลุ่มผู้ประกอบการ OTOP ตามโครงการไทยนิยม ยั่งยืนได้

2.8 กฎหมายที่เกี่ยวข้องกับการจัดการตลาด

แจ้งหน่วยงานที่เกี่ยวข้องดำเนินการจัดการตลาดประชารัฐให้เป็นไปตามกฎระเบียบต่าง ๆ ในการจัดตั้งตลาดเพื่อให้การดำเนินโครงการเป็นไปด้วยความเรียบร้อยและถูกต้อง

*จัดทำโดย กลุ่มงานศูนย์ดำรงธรรมจังหวัด*

*สำนักงานจังหวัดอ่างทอง*

*ข้อมูล ณ วันที่ 21 มีนาคม 2561*